@Martin Duekilde

Jeg forstår stadig ikke hvad der driver udgivelsen af nye bitcoins. De "ufundne" bitcoins, man skal løse svære matematiske problemer for at finde, må vel komme fra nogen, som dermed har skudt penge i det. En værdifuld bitcoin kommer vel ikke bare ud af ingenting uden der tilføres værdi; ellers svarer det jo bare til at lade seddelpressen løbe.

Værdien af den nye bitcoins ligger i beviset på at der er brugt energi (computertid+strøm) i at skabe den, samt hvad den kan bruges til på Bitcoin netværket (fx at sende den til den anden side af jorden en søndag nat på 10 minutter, uden at skulle spørge en bank eller andre om lov). Yderligere er der en spekulativ værdi som folk giver den fordi der er folk der tror på at den kan endnu mere i fremtiden når teknologien bliver mere udbredt. Til forskel fra at "lade seddelpressen løbe" er det bygget ind i Bitcoin en streng grænse for hvor mange og hvor hurtigt de skabes, så markedet kan forudsige dettes indvirke på prisen med stor nøjagtighed - til forskel fra almindelige valutaer hvor det skifter som den politiske vind blæser.

Og når det sker, er det så fordi nogen har behov for at få løst disse matematiske udfordringer, og derfor er villig til at belønne den, som løser opgaven, med en bitcoin? Der må være noget helt grundlæggende, jeg ikke har forstået om, hvad der har drevet dette frem.

Hele Bitcoin netværket er villig til at belønne den der løser den matematiske udfordring fordi at det kryptografisk sikre beviset for hver overførsel fra én bitcoin konto til en anden. Jo flere der forsøger at løse opgaven, jo sværere bliver opgaven, og jo sværere (dyrere i computerkraft) bliver det for en svindler at snyde systemet. I øjeblikket kræver det omkring 50 gange den samlede computerkraft af de 500 største supercomputere i verden at lave et såkaldt "double spend" - d.v.s. at bruge pengene på sin konto to gange (ind til det bliver opdaget af alle dem der også er med til at overvåge systemet og råbe vagt i gevær).

Jeg kan godt forstå at du synes det lyder mærkeligt. Det er også et meget sindrigt system med utroligt mange facetter der ikke er specielt intuitive men tilsammen skaber et meget smukt system.